Nota de premsa

PIMEC GIRONA organitza un acte de reconeixement amb alguns dels socis més antics.

PIMEC Girona ha dut a terme una trobada amb una mostra d’algunes de les empreses associades des de fa més anys.

Aquesta és una iniciativa més de les que desenvolupa la patronal gironina per tal de donar sentit a l’associacionisme i per a facilitar la coneixença i la comunicació entre els propis empresaris/àries.

En aquesta ocasió, es van ajuntar onze empreses i entitats emblemàtiques de la província de Girona, que representen una mostra molt variada quan a sectors i activitats diferents.

Burés Profesional, S.A.; Bicicletas Esteve S.L.; Transports Porqueres S.A.U.; Associació Gironina d’Empresàries; Taleres Mecánicos Comas, S.L.; Ambisist Productes de Neteja S.L.; Girona Centre Eix Comercial; Industrias Cerámicas Brancós S.A.; Fibran S.A.; Carrocerías Ayats S.A. y Félix Ribera e Hijos S.A., són les empreses que varen participar en aquesta ocasió, acompanyades per l’actual president de PIMEC Girona, Pere Cornellà, propietari de l’empresa Cafès Cornellà.

Durant la trobada es van anar comentant aspectes de l’actualitat empresarial i es van recollir alguns dels temes que preocupen a les empreses per tal que PIMEC exerceixi la seva funció de lobby empresarial.

Les empreses van rebre un diploma que recull la data des de la qual estan associades a Pimec, així com un lot amb productes BEN FET, projecte de PIMEC per a promoure el consum de productes i serveis fets a Catalunya.

**Per a més informació:** Eva Prats - Departament de Comunicació de PIMEC -

Tel. 934 964 511